जबकि राजद के वरिष्ठ नेता व पूर्व सांसद जगदानंद सिंह ने नंदन गांव का दौरा करने के बाद बताया कि पूरी घटना के मूल में राज्य सरकार की विफलता है। नंदन गांव के दलित मुख्यमंत्री से अपने गांव चलकर विकास की असलियत देखने की मांग कर रहे थे। जबकि मुख्यमंत्री नंदन गांव के ही एक जाति विशेष टोले में हुए रंग-रोगण का मुआयना करने गये थे। जगदानंद सिंह के अनुसार जनता आक्रोशित नहीं होती यदि स्थानीय प्रशासन ने उन्हें मुख्यमंत्री से गुहार लगाने से नहीं रोका होता। मुख्यमंत्री भी उनकी बात सुने बगैर आगे बढ़ गये। इसके बाद स्थानीय प्रशासन ने नंदन गांव के दलितों पर लाठीचार्ज कर दिया। इससे बात बिगड़ गई।